Държавен вестник, бр. 93, 2023 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  93
Наредба за изменение и допълнение на На-
редба № 6 от 3.08.2017 г. за извършване на 
процесуални действия и удостоверителни 
изявления в електронна форма (ДВ, бр. 67 
от 2017 г.)
§ 1. В чл. 32, ал. 2 се създава т. 3:
„3. попълването и подаването на електро-
нен формуляр от заявителя за издаването на 
заповед за изпълнение, в който случай се 
счита, че заявителят е дал съгласие за полу-
чаване на електронни изявления и електронни 
документи до приключване на заповедното 
производство.“
§ 2. Създава се чл. 38а:
„Чл. 38а. (1) Когато не са налице основани-
ята за връчване на електронните изявления и 
електронни документи по реда на чл. 32 – 38, 
съобщенията по заповедни производства за-
едно с акта, подлежащ на връчване, прикачен 
на файл към тях, се генерират и изпращат 
за връчване чрез информационната система 
на съответния съд съобразно посочения в 
съобщението адрес за връчване.
(2) След връчването по реда, посочен в 
ал. 1, съобщенията се въвеждат в информа-
ционните системи на органите на съдебната 
власт от съдебния служител по реда, предвиден 
в чл. 39, ал. 1.“
§ 3. В чл. 39 се правят следните изменения 
и допълнения:
1. Създават се нова ал. 4 и ал. 5:
„(4) Когато заявлението за издаване на 
заповед за изпълнение е подадено на хартиен 
носител, при снемането на електронен образ 
се регистрира от съдебен служител в единния 
електронен регистър по чл. 22, ал. 4 от На-
редба № 5 за организацията и реда за водене, 
съхраняване и достъп до електронните дела, 
приета с решение на Пленума на Висшия съ-
дебен съвет по протокол № 17 от 1.06.2017 г. 
След това съдебен служител въвежда снетия 
електронен образ от заявлението в електронен 
формуляр, като отбелязва в кой съд е подадено 
заявлението на хартиен носител, а за заявле-
нието по чл. 417 от Гражданския процесуален 
кодекс – и на коя точка от съответния член 
се основава заявлението.
(5) Когато заявителят е от лицата, които 
следва да подават заявлението за издаване 
на заповед за изпълнение само в електронна 
форма, но подаде заявлението на хартиен но-
сител, то съдебният служител следва да въведе 
в информационните системи на органите на 
съдебната власт заявлението за издаване на 
заповед за изпълнение единствено по реда, 
предвиден в ал. 1.“
2. Досегашната ал. 4 става ал. 6.
§ 4. В чл. 45 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) При подаване на заявление за издава-
не на заповед за изпълнение по електронен 
път електронният формуляр визуализира на 
заявителя размера на дължимата държавна 
такса, изчислен посредством приложението-
калкулатор по ал. 1.“
§ 5. Създава се чл. 45а:
„Чл. 45а. Пленумът на Висшия съдебен 
съвет обезпечава възможността в информа-
ционната система на компетентния съгласно 
чл. 411, ал. 1 от Гражданския процесуален 
кодекс съд да постъпват структурирани дан-
ни за размера на постъпилите по единната 
сметка на Висшия съдебен съвет за заповедни 
производства суми, датата на постъпване, 
уникалния идентификатор по чл. 44, както 
и другите посочени в документа за плаща-
нето данни.“
Преходни и заключителни разпоредби
§ 6. Наредбата се издава във връзка с из-
мененията и допълненията в глава тридесет 
и седма от Гражданския процесуален кодекс 
(ДВ, бр. 11 от 2.02.2023 г.) и е приета с реше-
ние на Пленума на Висшия съдебен съвет по 
т. 3 от протокол № 30 от 30.10.2023 г.
§ 7. Наредбата влиза в сила от 1 юли 2024 г.
Представляващ ВСС: 
Боян Магдалинчев
8053
НАЦИОНАЛЕН СЪВЕТ 
ПО ЦЕНИ И РЕИМБУРСИРАНЕ 
НА ЛЕКАРСТВЕНИТЕ ПРОДУКТИ
Наредба за изменение на Наредба № 1 от  
16 януари 2020 г. за приемане на фармако-
терапевтично ръководство по пневмология и 
фтизиатрия (обн., ДВ, бр. 8 от 2020 г.; изм. и 
доп., бр. 66 от 2020 г.)
§ 1. Изменя се приложението към член 
единствен, което се публикува като притур-
ка на интернет страницата на „Държавен 
вестник“.
Заключителна разпоредба
§ 2. Наредбата е приета с Решение на На-
ционалния съвет по цени и реимбурсиране 
на лекарствените продукти, прието съгласно 
Протокол № 572 от 26.10.2023 г. 
Председател:  
Силвия Терезова
7991